Se ssir novena ta' talb għall-fejqan mill-pandemija tal-Coronavirus. Tista' tieħu sehem f'din il-katina ta' talb billi tingħaqad fir-Rużarju li se jsir fil-Grotta ta' Lourdes għal 9 ijiem fit-3.30 p.m. mis-17 sal-25 ta' Marzu, festa tal-Lunzjata. Dakinhar, il-Madonna ddikjarat lil Bernardette Soubirous: "Jien l-Immakulata Kunċizzjoni". Meta tirreġistra l-email tiegħek fuq formola online fil-website tas-Santwarju, tirċievi messaġġ kuljum biex tkun tista' titlob it-talba tal-ġurnata, direttament mal-Grotta ta' Lourdes jew f'xi ħin li hu l-aħjar għalik. Tista' twassal xi intenzjoni kif ukoll tinxtgħellek xemgħa. Biex tinvoka lill-Immakulata Kunċizzjoni Immakulata, titlob il-protezzjoni ta' Marija: "Madonna ta' Lourdes, itlob għalina." Rapport minn Joe Galea
Novena lill-Madonna ta' Lourdes